Hjørring Politi efterlyser den 50-årige Peter Traun fra Virum. Dykkere har tirsdag undersøgt Nordvestkajen ved Hirtshals Havn.

Hirtshals Havn Peter Traun skulle påmønstre et skib i Hirtshals Havn, men er ikke dukket op. En kuffert med mandens ejendele, blev mandag fundet på Nordvestkajen i Hirtshals. Tirsdag formiddag undersøgte dykkere, området ved Nordvestkajen, men fandt ikke noget. Signalement Mand, 182 cm høj, alm. af bygning, mørkt gråsprængt tyndt hår, iført rød fleecevest, mørkblå, tynd vindjakke m. grøn stribe, blå glatte bukser, brune snøresko, medbringer en grøn rygsæk m. hvide og sort stribe. Politiet oplyser, at der sandsynligvis ikke er tale om en forbrydelse. Hjørring Politi hører gerne fra vidner, der måtte have oplysninger til sagen. Nordjyllands Politi kan kontaktes på 1-1-4.